min. 30: Sălceanu greșește, iar Coman reia cu capul puțin pe lângă poartă.
min. 14: Cartonaș galben pentru Denis Hrezdac pentru un fault dur!
min. 3: Marius Coman reia cu capul direct în brațele portarului de la Buzău!
A început meciul!
Echipele de start:
Corvinul: Blaga – Fl. Iacob, Lică, Ant. Manolache, Velisar – Hrezdac, Bradu – Lupu, Neașca (cpt.), T. Mitran – M. Coman
Rezerve: Lefter – D. Pop, Câmpan, Seb. Ion, M. Chindriș, Predică, Ad. Nicolae, Nic. Pîrvulescu, Hergheligiu
Antrenor: Florin Maxim
Gloria Buzău: Greab – Ferraresso, Dandea, R. Crișan, Dobrosavlevici, Sălceanu – Prejmerean – Mat. Tănasă, Șteau, Perianu – Chică-Roșă (cpt.)
Rezerve: Lăpădat – Rădulescu, D. Dumitrașcu, Val. Dumitrache, D. Benzar, Cr. Dumitru, Nadolu, Sg. Pîrvulescu, Akhmatov, Chică-Roșă
Antrenor: Andrei Prepeliță
Sezonul eșalonului secund a ajuns în faza în care se decid numele echipelor care promovează în SuperLiga. Etapa 1 din play-off și play-out în Liga 2 vine cu presiune și pentru echipele implicate în lupta pentru evitarea retrogradării. Meciul care deschide etapa se joacă joi, 28 martie, între Corvinul Hunedoara și Gloria Buzău.
După o ultimă etapă în care nu a fost loc de drame, Gloria Buzău și-a asigurat calificarea în play-out. Buzoienii erau amenințați de Chindia și Ceahlăul, însă ei au învins categoric ACS Viitorul Tg. Jiu, scor 5-0. Astfel, și-au asigurat clasarea în primele șase echipe din campionat. Meciul Corvinul – Gloria este cel care deschide etapa 1 din play-off și play-out în Liga 2.
Corvinul și Gloria încep play-off-ul de pe locurile 3 și 4, poziții care ar asigura prezența la baraj. De acest beneficiu s-ar putea bucura doar oaspeții, deoarece echipa din Hunedoara nu are drept de promovare. În aceeași situație se află și liderul CSC 1599 Șelimbăr.
Etapa mai programează și alte meciuri interesante, precum Unirea Slobozia – CS Mioveni și Csikszereda – CSC 1599 Șelimbăr în play-off, respectiv CSM Reșița – Unirea Dej sau Tunari – Chindia, în play-out. Progresul Spartac, echipa care a învins-o recent pe Dinamo într-un meci amical, va juca pe terneul Concordiei Chiajna.
Corvinul Hunedoara – Gloria Buzău, meciul care deschide etapa, este transmis pe canalele Digisport 1 și Prima Sport 1. Meciul poate fi urmărit și pe FANATIK.ro, în format LIVE VIDEO.
Sâmbătă, partida Unirea Slobozia – CS Mioveni va putea fi urmărită pe canalul Digisport 1, iar luni are loc ultimul meci din prima etapă a play-off-ului. Csikszereda – CSC 1599 Șelimbăr va fi transmis tot pe Digisport 1.
Prima etapă a play-off-ului și play-out-ului din Liga 2 începe joi, 28 martie și se termină luni, 1 aprilie. Iată programul complet al partidelor din play-off și play-out:
Clasamentul play-off-ului din Liga 2 arată astfel, înaintea startului primei etape aferente acestei faze a sezonului 2023-2024:
În ceea ce privește clasamentul zonei de play-out, înaintea etapei 1 din play-off și play-out în Liga 2, acesta este împărțit în două grupe. Retrogradează ultimele două echipe din fiecare grupă.
Prima rundă din faza finală a sezonului din Liga 2 vine cu propuneri interesante și din partea caselor de pariuri. Iată care sunt cotele de care pot profita pariorii:
Înaintea startului play-off-ului, echipele aflate pe locuri de promovare directă sunt CSC 1599 Șelimbăr și Unirea Slobozia, iar pe poziții de baraj sunt Corvinul Hunedoara și Gloria Buzău. Având în vedere restricțiile impuse prin regulament, promovează direct Unirea Slobozia și Gloria Buzău, iar CS Mioveni și Csikszereda merg la baraj.
Practic, toate echipele din play-off, cu excepția celor de la Șelimbăr și Corvinul, au garantată șansa de a promova direct sau la baraj! În ceea ce privește retrogradarea, Alexandria și Progresul Spartac par deja condamnate, iar Tunari și Unirea Dej încă speră la salvare.